
REPUBLIKA SLOVENIJA
MINISTRSTVO ZA GOSPODARSTVO, TURIZEM IN ŠPORT
Kotnikova ulica 5, 1000 Ljubljana	T: 01 400 33 11
	E: gp.mgts@gov.si
	www.mgts.gov.si

	Številka: 013-1/2023/23

	Ljubljana, 10. 2. 2023 

	EVA /

	
GENERALNI SEKRETARIAT VLADE REPUBLIKE SLOVENIJE
Gp.gs@gov.si


	ZADEVA:  Poročilo o delu Sveta za socialno ekonomijo za leto 2022  – predlog za obravnavo

	1. Predlog sklepov vlade:

	
Na podlagi tretjega odstavka 9. člena Odloka o ustanovitvi Sveta za socialno ekonomijo (Uradni list RS, št. 61/19) in šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) je Vlada Republike Slovenije na … seji dne … sprejela naslednji 


SKLEP:

[bookmark: _GoBack]Vlada Republike Slovenije se je seznanila s poročilom o delu Sveta za socialno ekonomijo za leto 2022.


                                                                                    Barbara Kolenko Helbl
                                                                                 GENERALNA SEKRETARKA 

Priloge:
· predlog sklepa Vlade RS,
· poročilo,
· program dela 2022.

Sklep prejmejo:
· Kabinet predsednika Vlade RS,
· Ministrstvo za gospodarstvo, turizem in šport,
· Ministrstvo za delo, družino, socialne zadeve in enake možnosti,
· Ministrstvo za kmetijstvo, gozdarstvo in prehrano,
· Ministrstvo za zdravje,
· Ministrstvo za naravne vire in prostor,
· Ministrstvo za javno upravo,
· Ministrstvo za finance,
· Ministrstvo za kulturo,
· Ministrstvo za zunanje in evropske zadeve,
· Ministrstvo za kohezijo in regionalni razvoj.

	2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:

	/

	3.a Osebe, odgovorne za strokovno pripravo in usklajenost gradiva:

	· Matjaž Han, minister
· Jernej Salecl, generalni direktor Direktorata za internacionalizacijo, podjetništvo in tehnologijo, Ministrstvo za gospodarstvo, turizem in šport,
· mag. Urška Bitenc, vodja Sektorja za socialno podjetništvo, zadružništvo in ekonomsko demokracijo
· Pamela Perdec, višja svetovalka v Sektorju za socialno podjetništvo, zadružništvo in ekonomsko demokracijo

	3.b Zunanji strokovnjaki, ki so sodelovali pri pripravi dela ali celotnega gradiva:

	/

	4. Predstavniki vlade, ki bodo sodelovali pri delu državnega zbora:

	/

	5. Kratek povzetek gradiva:

	Svet za socialno ekonomijo (v nadaljevanju: svet) je bil ustanovljen z Odlokom o ustanovitvi Sveta za socialno ekonomijo (Uradni list RS, št. 61/19, v nadaljevanju: odlok), ki ga je Vlada Republike Slovenije izdala na podlagi prvega odstavka 7. člena Zakona o socialnem podjetništvu (Uradni list RS, št. 20/11, 90/14 – ZDU-1I in 13/18, v nadaljevanju: ZSocP). Odlok  v tretjem odstavku 9. člena določa, da svet o izvajanju nalog iz 3. člena odloka enkrat letno poroča Vladi Republike Slovenije. Svet na podlagi 3. člena odloka in tretjega odstavka 7. člena ZSocP opravlja predvsem naslednje naloge: pripravi Strategijo razvoja socialne ekonomije in da mnenje k programu ukrepov, spremlja izvajanje strategije, ter usmerja in spremlja delo izvajalcev ukrepov. Svet za socialno ekonomijo je na prvi seji, ki je potekala 13. 4. 2022, potrdil program dela za leto 2022, v katerem je med drugim določeno, da bo svet pristopil k pripravi Strategije razvoja socialne ekonomije. Skladno s potrjenim programom dela in Poslovnikom o  delu Sveta za socialno ekonomijo, ki je bil sprejet na prvi seji sveta dne 13. 4. 2022 in med drugim ureja podrobnejšo organizacijo in način dela sveta, je svet oblikoval delovno skupino za pripravo strategije razvoja socialne ekonomije. Ministrstvo za gospodarski razvoj in tehnologijo je, skladno z dogovorom na prvi seji sveta, pripravilo osnutek predmetne strategije ter ga v obravnavo in nadgradnjo predalo članom sveta in delovne skupine za pripravo strategije na drugi seji sveta, ki je potekala 16. 11. 2022. Člani sveta so se dogovorili, da bodo strategijo pripravili predvidoma do aprila 2023.  

	6. Presoja posledic za:

	a)
	javnofinančna sredstva nad 40.000 EUR v tekočem in naslednjih treh letih
	NE

	b)
	usklajenost slovenskega pravnega reda s pravnim redom Evropske unije
	NE

	c)
	administrativne posledice
	NE

	č)
	gospodarstvo, zlasti mala in srednja podjetja ter konkurenčnost podjetij
	NE

	d)
	okolje, vključno s prostorskimi in varstvenimi vidiki
	NE

	e)
	socialno področje
	NE

	f)
	dokumente razvojnega načrtovanja:
· nacionalne dokumente razvojnega načrtovanja
· razvojne politike na ravni programov po strukturi razvojne klasifikacije programskega proračuna
· razvojne dokumente Evropske unije in mednarodnih organizacij
	NE

	7.a Predstavitev ocene finančnih posledic nad 40.000 EUR:
/




	I. Ocena finančnih posledic, ki niso načrtovane v sprejetem proračunu

	
	Tekoče leto (t)
	t + 1
	t + 2
	t + 3

	Predvideno povečanje (+) ali zmanjšanje (–) prihodkov državnega proračuna 
	
	
	
	

	Predvideno povečanje (+) ali zmanjšanje (–) prihodkov občinskih proračunov 
	
	
	
	

	Predvideno povečanje (+) ali zmanjšanje (–) odhodkov državnega proračuna 
	
	
	
	

	Predvideno povečanje (+) ali zmanjšanje (–) odhodkov občinskih proračunov
	
	
	
	

	Predvideno povečanje (+) ali zmanjšanje (–) obveznosti za druga javnofinančna sredstva
	
	
	
	

	II. Finančne posledice za državni proračun

	II.a Pravice porabe za izvedbo predlaganih rešitev so zagotovljene:

	Ime proračunskega uporabnika 
	Šifra in naziv ukrepa, projekta
	Šifra in naziv proračunske postavke
	Znesek za tekoče leto (t)
	Znesek za t + 1

	
	
	
	
	

	
	
	
	
	

	SKUPAJ
	
	

	II.b Manjkajoče pravice porabe bodo zagotovljene s prerazporeditvijo:

	Ime proračunskega uporabnika 
	Šifra in naziv ukrepa, projekta
	Šifra in naziv proračunske postavke 
	Znesek za tekoče leto (t)
	Znesek za t + 1 

	
	
	
	
	

	
	
	
	
	

	SKUPAJ
	
	

	II.c Načrtovana nadomestitev zmanjšanih prihodkov in povečanih odhodkov proračuna:

	Novi prihodki
	Znesek za tekoče leto (t)
	Znesek za t + 1

	
	
	

	
	
	

	
	
	

	SKUPAJ
	
	

	
OBRAZLOŽITEV:
I. Ocena finančnih posledic, ki niso načrtovane v sprejetem proračunu
V zvezi s predlaganim vladnim gradivom se navedejo predvidene spremembe (povečanje, zmanjšanje):
· prihodkov državnega proračuna in občinskih proračunov,
· odhodkov državnega proračuna, ki niso načrtovani na ukrepih oziroma projektih sprejetih proračunov,
· obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.

II. Finančne posledice za državni proračun
Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:
II.a Pravice porabe za izvedbo predlaganih rešitev so zagotovljene:
Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:
· proračunski uporabnik, ki bo financiral novi projekt oziroma ukrep,
· projekt oziroma ukrep, s katerim se bodo dosegli cilji vladnega gradiva, in 
· proračunske postavke.
Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.
II.b Manjkajoče pravice porabe bodo zagotovljene s prerazporeditvijo:
Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.
II.c Načrtovana nadomestitev zmanjšanih prihodkov in povečanih odhodkov proračuna:
Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna.


	7.b Predstavitev ocene finančnih posledic pod 40.000 EUR:
Gradivo nima finančnih posledic na državni proračun.
Kratka obrazložitev
/

	8. Predstavitev sodelovanja z združenji občin:

	Vsebina predloženega gradiva (predpisa) vpliva na:
· pristojnosti občin,
· delovanje občin,
· financiranje občin.

	NE

	Gradivo (predpis) je bilo poslano v mnenje: 
· Skupnosti občin Slovenije SOS: NE
· Združenju občin Slovenije ZOS: NE
· Združenju mestnih občin Slovenije ZMOS: NE

Predlogi in pripombe združenj so bili upoštevani:
· v celoti,
· večinoma,
· delno,
· niso bili upoštevani.

Bistveni predlogi in pripombe, ki niso bili upoštevani.


	9. Predstavitev sodelovanja javnosti:

	Gradivo je bilo predhodno objavljeno na spletni strani predlagatelja:
	NE

	Skladno s sedmim odstavkom 9. člena Poslovnika Vlade Republike Slovenije (Uradni list RS, št. 43/01, 23/02 – popr., 54/03, 103/03, 114/04, 26/06, 21/07, 32/10, 73/10, 95/11, 64/12, 10/14, 164/20, 35/21, 51/21 in 114/21) sodelovanje javnosti pri sprejemu predloga sklepa ni potrebno.


	(Če je odgovor DA, navedite:
Datum objave: ………
V razpravo so bili vključeni: 
· nevladne organizacije, 
· predstavniki zainteresirane javnosti,
· predstavniki strokovne javnosti.
· .
Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):


Upoštevani so bili:
· v celoti,
· večinoma,
· delno,
· niso bili upoštevani.

Bistvena mnenja, predlogi in pripombe, ki niso bili upoštevani, ter razlogi za neupoštevanje:

Poročilo je bilo dano ……………..

Javnost je bila vključena v pripravo gradiva v skladu z Zakonom o …, kar je navedeno v predlogu predpisa.)


	10. Pri pripravi gradiva so bile upoštevane zahteve iz Resolucije o normativni dejavnosti:
	NE

	11. Gradivo je uvrščeno v delovni program vlade:
	NE

	
Matjaž Han
  minister

















PRILOGA 1 


Številka:
Datum:


Na podlagi tretjega odstavka 9. člena Odloka o ustanovitvi Sveta za socialno ekonomijo (Uradni list RS, št. 61/19) in šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) je Vlada Republike Slovenije na … seji dne … sprejela 


SKLEP:

Vlada Republike Slovenije se je seznanila s poročilom o delu Sveta za socialno ekonomijo za leto 2022.




                                                                                            Barbara Kolenko Helbl
                                                                                      GENERALNA SEKRETARKA 








PREJMEJO:
· Kabinet predsednika Vlade RS,
· Ministrstvo za gospodarstvo, turizem in šport,
· Ministrstvo za delo, družino, socialne zadeve in enake možnosti,
· Ministrstvo za kmetijstvo, gozdarstvo in prehrano,
· Ministrstvo za zdravje,
· Ministrstvo za naravne vire in prostor,
· Ministrstvo za javno upravo,
· Ministrstvo za finance,
· Ministrstvo za kulturo,
· Ministrstvo za zunanje in evropske zadeve,
· Ministrstvo za kohezijo in regionalni razvoj.






PRILOGA 2


POROČILO O DELU SVETA ZA SOCIALNO EKONOMIJO ZA LETO 2022


1	Splošno

Na podlagi prvega odstavka 7. člena Zakona o socialnem podjetništvu (Uradni list RS, št. 20/11, 90/14 – ZDU-1I in 13/18, v nadaljevanju: ZSocP) je Vlada Republike Slovenije izdala Odlok o ustanovitvi Sveta za socialno ekonomijo (Uradni list RS, št. 61/19, v nadaljevanju: odlok), s katerim je ustanovila Svet za socialno ekonomijo (v nadaljevanju: svet). V prvem odstavku 7. člena ZSocP je določeno, da za oblikovanje politike razvoja socialnega podjetništva, analiziranje potreb razvoja socialnega podjetništva, spodbujanje vključevanja občin v določanje in izvajanje politik razvoja socialnega podjetništva na lokalni in regionalni ravni, za pripravo razvojnih dokumentov ter za analiziranje, vrednotenje in spremljanje izvajanja ukrepov in politike razvoja socialnega podjetništva vlada na predlog resornih ministrstev, pristojnih strokovnih ustanov s področja socialne ekonomije in reprezentativnih združenj ustanovi svet. V skladu s tretjim odstavkom 7. člena ZSocP in 3. člena odloka svet opravlja predvsem naslednje naloge: pripravi Strategijo razvoja socialne ekonomije (v nadaljevanju: strategija) in da mnenje k programu ukrepov, spremlja izvajanje strategije, ter usmerja in spremlja delo izvajalcev ukrepov. V skladu z ZSocP svet zagotavlja usklajevanje politik na področju socialne ekonomije z ministrstvi, vladnimi službami, občinami, socialnimi partnerji in organizacijami civilne družbe.

ZSocP določa tudi sestavo članov sveta, in sicer v skladu z drugim odstavkom 7. člena vlada v svet imenuje po enega predstavnika ministrstev, pristojnih za področja: gospodarstva, zaposlovanja, kmetijstva, zdravja, okolja, javne uprave, financ, kulture, zunanjih zadev, evropske kohezijske politike in enega predstavnika iz kabineta predsednika vlade; šest predstavnikov organizacij socialne ekonomije, in sicer: dva predstavnika socialnih podjetij, dva predstavnika zadrug, enega predstavnika invalidskih podjetij in enega predstavnika zaposlitvenih centrov, na predlog pristojnih strokovnih institucij s področja socialne ekonomije; enega predstavnika reprezentativnih združenj lokalnih skupnosti; dva predstavnika socialnih partnerjev, na predlog reprezentativnih sindikalnih konfederacij in reprezentativnih delodajalskih organizacij; in enega predstavnika strokovnih inštitucij s področja socialne ekonomije, na predlog organizacij civilne družbe. V skladu z drugim odstavkom 6. člena odloka je predsednik sveta minister za gospodarski razvoj in tehnologijo.

Vlada Republike Slovenije je imenovala člane sveta s Sklepom o imenovanju članov Sveta za socialno ekonomijo, št. 01300-3/2019/4 z dne 19. 12. 2019. Zaradi številnih sprememb članov, predvsem zaradi prenehanja mandatov funkcionarjev, je bil dne 17. 3. 2022 sprejet sklep o spremembi Sklepa o imenovanju članov Sveta za socialno ekonomijo, št. 01304-17/2022/6. Po imenovanju članov sveta je predsednik sveta sklical prvo sejo sveta, ki je potekala dne 13. 4. 2022. Zaradi ponovne spremembe članov sveta kot posledice nastopa mandata nove vlade dne 1. junija 2022, je Vlada Republike Slovenije dne 13. 10. 2022 sprejela sklep o spremembi sklepa o imenovanju članov Sveta za socialno ekonomijo, št. 01301-16/2022/7.

Poslovnik o delu Sveta za socialno ekonomijo v drugem odstavku 7. člena določa, da se svet sestaja po potrebi, vendar najmanj dvakrat letno. 




2 	Pregled dela Sveta za socialno ekonomijo v letu 2022


Leta 2022 se je svet sestal trikrat. Prva seja sveta je potekala dne 13. 4. 2022, druga seja sveta, v spremenjeni sestavi, pa je potekala dne 16. 11. 2022. V letu 2022 je bila sklicana tudi ena dopisna seja, ki je na daljavo (v elektronski obliki) potekala od 7. 12. 2022 do 9. 12. 2022. 

Na prvi seji je svet potrdil poslovnik sveta, izvolil namestnico predsednika sveta, potrdil svoj program dela za leto 2022 ter se seznanil s stanjem socialne ekonomije v Sloveniji. V programu dela sveta za leto 2022 je določeno, da bo svet sodeloval pri pripravi in usklajevanju Strategije razvoja socialne ekonomije (v nadaljevanju: strategija), sodeloval pri pripravi in usklajevanju Uredbe za merjenje družbenih učinkov, obravnaval Akcijski načrt za socialno gospodarstvo, ki ga je Evropska komisija objavila 9. 12. 2021 in pripravljal ter obravnaval druge pobude in predloge na področju vzpostavitve sistemsko-pravnega okvira za delovanje in razvoj socialne ekonomije in krepitve njenega ekosistema. Svet je na prvi seji naložil Ministrstvu za gospodarski razvoj in tehnologijo (v nadaljevanju: MGRT), da pripravi osnutek besedila strategije in oblikoval delovno skupino za pripravo strategije. Slednja bo skladno z nalogami, ki jih je opredelil svet, nadgradila omenjeni osnutek besedila strategije in ga v nadaljnjo obravnavo in izpopolnitev posredovala vsem članom sveta. 

Strategija v skladu s prvim odstavkom 29. člena ZSocP zagotavlja načrtovan razvoj socialnega podjetništva v Republiki Sloveniji. Strategijo na predlog sveta in po posvetovanju s socialnimi partnerji, socialnimi podjetji in drugimi organizacijami civilne družbe sprejme vlada za obdobje desetih let. V drugem odstavku 29. člena ZSocP je določeno, da strategija zajema analizo potreb in smeri možnega razvoja socialne ekonomije, temelje politike razvoja, strateške razvojne cilje in glavna področja razvoja socialne ekonomije, vlogo države in njenih institucij ter občin pri izvajanju določene politike in doseganju razvojnih ciljev. 

29. člen ZSocP v tretjem odstavku določa, da pristojno ministrstvo (torej MGRT), v sodelovanju z vsemi ministrstvi, pristojnimi za področja dejavnosti socialne ekonomije, pripravi program ukrepov za izvajanje strategije razvoja socialne ekonomije za posamezno koledarsko leto ali plansko obdobje (v nadaljevanju: program ukrepov), v katerem za vsak ukrep določi predvsem: cilje; vsebino; ciljne skupine, ki jim je ukrep namenjen; pogoje za vključitev v aktivnosti in način izvajanja aktivnosti; vrsto in višino upravičenih stroškov v okviru aktivnosti; obdobje izvajanja aktivnosti; izvajalce ali podizvajalce posameznega ukrepa; vire in obseg sredstev za financiranje, ter opredelitev, ali aktivnost predstavlja državno pomoč; način poročanja ter merila za ocenjevanje doseganja ciljev. Program ukrepov v skladu z četrtim odstavkom 29. člena ZSocP sprejme vlada, po predhodnem mnenju sveta. 

MGRT je skladno z dogovorom na prvi seji sveta, ki je potekala 13. 4. 2022, pripravil osnutek besedila strategije in ga članom sveta predstavil na drugi seji sveta, ki je potekala 16. 11. 2022. Osnutek besedila strategije vključuje tudi določila Akcijskega načrta za socialno gospodarstvo Evropske komisije. Kot prilogi osnutka besedila strategije je MGRT vključil Akcijski načrt oziroma priporočila OECD-ja za oblikovalce politik na področju socialne ekonomije, kot del poglobljenega pregleda politike »Spodbujanje socialnega podjetništva in razvoj socialnih podjetij v Sloveniji« in  vsebinska izhodišča programa ukrepov. Skladno z dogovorom na prvi seji, bo strategija predvidoma pripravljena do aprila 2023.  

Na drugi seji sveta so sodelovali nekateri novi člani, zato se je svet odločil, da poda v obravnavo predlog o razširitvi delovne skupine za pripravo strategije, ki ga je svet podprl. Svet se je seznanil s predvidenimi ukrepi MGRT za spodbujanje razvoja socialne ekonomije ter s prejetimi pobudami deležnikov s področja socialne ekonomije. Svet se je seznanil tudi s predlogom modela za merjenje družbenih učinkov socialnih podjetij. ZSocP namreč predvideva pripravo uredbe o merjenju družbenih učinkov. V skladu s drugim odstavkom 5. člena ZSocP vlada z uredbo podrobneje opredeli standarde, merila in kazalnike za spremljanje družbenih učinkov iz naslova dejavnosti socialnih podjetij. MGRT je zato v letu 2021 prijavil Ciljni raziskovalni program, na osnovi katerega je Inštitut za ekonomska raziskovanja v letu 2022 oblikoval predlog modela za merjenje družbenih učinkov socialnih podjetij. Model je orodje za prepoznavanje družbenih učinkov, ki jih socialna podjetja ustvarjajo kot rezultat svojih aktivnosti ter osnova za pripravo prej omenjene uredbe. 

Svet je na dopisni seji, ki je na daljavo (v elektronski obliki) potekala od 7. 12. 2022 do 9. 12. 2022, potrdil člane delovne skupine za pripravo strategije in se opredelil do prejetih pobud, in sicer do pobude »Nižja davčna stopnja v sektorju ponovne rabe: Več priložnosti za lokalno gospodarstvo in razbremenitev okolja« in do pobude sekcije podjetnic na področju socialnega podjetništva. Predloge pobud bo svet upošteval pri razmisleku o oblikovanju strategije razvoja socialne ekonomije, kjer bo to mogoče.

Delovna skupina za pripravo strategije sveta se je prvič sestala 16. 12. 2022 ter sprejela načrt dela ter se opredelila do ključnih poudarkov predloga besedila strategije ter določila termin naslednjega sestanka, ki je potekal 26. 1. 2023.

Svet, ki je bil ustanovljen dne 3. 10. 2019, se je v letu 2022 sestal trikrat. Prvič se je svet sestal na seji dne 13. 4. 2022, na kateri je potrdil program dela sveta za leto 2022 ter Poslovnik o delu sveta. Drugič se je svet sestal na seji dne 16. 11. 2022, ko se je seznanil z izhodišči za pripravo strategije ter predlaganim modelom za merjenje družbenih učinkov. Zadnja (dopisna) seja sveta v letu 2022 pa je potekala na daljavo (v elektronski obliki), od 7. 12. 2022 do 9. 12. 2022. Na tej seji je svet potrdil odzive na prejete pobude sveta ter potrdil člane delovne skupine za pripravo strategije. 

Glede na potrjen program sveta je svet v letu 2022 izvedel naslednje naloge: 

1. Oblikoval delovno skupino za pripravo strategije, ki jo vlada sprejme za obdobje desetih let. Za potrebe delovanja te skupine je MGRT pripravil in predstavil članom sveta predlog besedila strategije, ki bo predstavljal osnovo za delo članov. 
2. Seznanil se je s predlaganim modelom za merjenje družbenih učinkov, pri čemer so člani sveta podali svoje vsebinske komentarje na predlagani model.
3. Obravnaval dve prejeti pobudi na področju socialne ekonomije, se do njiju opredelil s sklepom ter pobudnikoma posredoval opredelitev do pobud z vsebinsko obrazložitvijo sklepov sveta.

Svet v letu 2022 ni obravnaval Akcijskega načrta za socialno gospodarstvo samostojno, ampak v sklopu priprave besedila strategije razvoja socialne ekonomije. 













PRILOGA 3

Svet za socialno ekonomijo

- PROGRAM DELA 2022 - 



Na podlagi prvega odstavka 7. člena Zakona o socialnem podjetništvu je Vlada Republike Slovenije dne 3. 10. 2019 izdala Odlok o ustanovitvi sveta za socialno ekonomijo, s katerim je ustanovila Svet za socialno ekonomijo. 

Svet opravlja predvsem naslednje naloge:
· pripravi Strategijo razvoja socialne ekonomije (v nadaljevanju: strategija) in da mnenje k programu ukrepov, 
· spremlja izvajanje strategije, 
· usmerja in spremlja delo izvajalcev ukrepov. 

Poleg tega Svet za socialno ekonomijo za Vlado Republike Slovenije opravlja strokovne naloge, zagotavlja usklajevanje politik na področju socialne ekonomije in ji nudi pomoč pri odločanju o zadevah s področja socialne ekonomije v Republiki Sloveniji. 

Tehnično in administrativno podporo Svetu za socialno ekonomijo zagotavlja Ministrstvo za gospodarski razvoj in tehnologijo. 

V letu 2022 bo Svet za socialno ekonomijo:

· sodeloval pri pripravi in usklajevanju Strategije razvoja socialne ekonomije,

· sodeloval pri pripravi in usklajevanju Uredbe za merjenje družbenih učinkov,

· obravnaval Akcijski načrt za socialno ekonomijo, ki ga je Evropska komisija objavila 
9. 12. 2021,

· pripravljal in obravnaval druge pobude in predloge na področju vzpostavitve sistemsko-pravnega okvira za delovanje in razvoj socialne ekonomije in krepitve njenega ekosistema.


















OBRAZLOŽITEV:

Na podlagi prvega odstavka 7. člena Zakona o socialnem podjetništvu (Uradni list RS, št. 20/11, 90/14 – ZDU-1l in 13/18, v nadaljevanju ZSocP) je Vlada Republike Slovenije dne 3. 10. 2019 izdala Odlok o ustanovitvi Sveta za socialno ekonomijo (Uradni list RS, št. 61/19, v nadaljevanju: odlok), s katerim je ustanovila Svet za socialno ekonomijo (v nadaljevanju: svet). 

Svet je strokovno in posvetovalno telo vlade, ki zanjo opravlja strokovne naloge, zagotavlja usklajevanje politik na področju socialne ekonomije in ji nudi pomoč pri odločanju o zadevah s področja socialne ekonomije v Republiki Sloveniji. Svet, ki ga imenuje vlada, ima predsednika in 20 članov. V skladu z drugim odstavkom 6. člena odloka je predsednik sveta minister  za gospodarski razvoj in tehnologijo.

Svet v skladu s tretjim odstavkom 7. člena ZSocP in 3. členom odloka opravlja predvsem naslednje naloge: pripravi Strategijo razvoja socialne ekonomije in da mnenje k programu ukrepov, spremlja izvajanje strategije in usmerja in spremlja delo izvajalcev ukrepov. Odlok v tretjem odstavku 9. člena določa, da svet o izvajanju nalog iz 3. člena odloka enkrat letno poroča Vladi Republike Slovenije. 

